Imi n Tanut

Iga Imi n Tanut (s tifinaɣ : ⵉⵎⵉ ⵏ ⵜⴰⵏⵓⵜ) yan yiɣrm ɣ tmazirt n Lmɣrib, illa ɣ tsga n Mrrakc-Asfi ɣ tmnaḍt n Cicawa, illa ɣ ɣ uɣaras gr Ugadir d Mrrakc ɣ idrarn n Waṭlas mqqurn (adrar n drn). Taga d Mrrakc kra n 128 km ɣ unẓul utrim. Zdɣn ɣ tmdint ad 20 837 umzdaɣ ɣ usggʷas n 2014. Tettussan bahra tmdint ad s uḥwac nns.

 Aẓur n yism 
Imi n tanut tga yat tguri tamaziɣt taclḥit lli d isnamkn "imi n iɣbula" nɣ "tama n iɣbula", Tanut tga zun d iɣ tnnit kra n uɣbalu n waman, llan tugt n ismawn n idɣarn ɣ Sus amqqran nɣ d tmazirt n iclḥiyn ilan talɣa ad, ar nttafa s umdya Imi n Ddunit, Imi n Waday nɣ d akkʷ Imi n Tili.

 Tarakalt 
Tlla mdint n Imi n Tanut ɣ iwtta n tsga n tagut n udrar n drn (aṭlas mqqurn) ɣ ugafay d unẓul imma ɣ tsgiwin nns yaḍnin ar nttafa azaɣar. Ar gis izray yan wasif lli d itkkan idrarn, mac ar t ittiliḥ ɣ wussan n unbdu.

 Asnmkta 
Ar ittini usiḍn lli ittyuskar ɣ usggʷas n 2014 masRGPH 2014 - Site HCP:

 Aslmd 

 Tigmiḍi n tqubbanit (middn lli ur issinn ad aqqran ula ad ttaran) : 30,1%
 Tigmiḍi n imzdaɣn lli iɣran ar usinan n usmdi nɣ d uggar : 15,3%

 Tadamsa 

 Tigmiḍi n imzdaɣn lli llan ɣ isggʷasn nnsn n twuri : 42,8%
 Tigmiḍi n tarwuri (middn lli ur iṭṭifn tawuri) : 14,6%
 Tigmiḍi n imzdaɣn lli swurin dar Lmxzn (nɣ kantin swurin gis) : 18,7%
 Tigmiḍi n imzdaɣn lli swurin ɣ wuslig (nɣ kantin swurin gis) : 34,7%

 Tisaɣulin  

 Ɣaylli sis izdin 

Taggayt:Timdinin n Lmɣrib
Taggayt:Taɣrma